विद्युत मंत्रालय दो दिवसीय राज्य बिजली मंत्रियों का सम्मेलन नई दिल्ली में संपन्न अब तक के सर्वाधिक सफल उत्पादक एवं परिणामोन्मुखी राज्य बिजली मंत्रियों के सम्मेलनों में से एक  श्री पीयूष गोयल राज्य बिजली मंत्रियों का अगला सम्मेलन बिहार के राजगीर में आयोजित किया जाएगा केंद्रीय बिजली कोयला नवीन तथा नवीकरणीय ऊर्जा एवं खनन राज्य मंत्री श्री पीयूष गोयल ने आज यहां दो दिवसीय राज्य बिजली मंत्रियों के सम्मेलन के समापन दिवस पर मीडिया को संबोधित करते हुए कहा कि यह सम्मेलन अब तक के सर्वाधिक सफल उत्पादक एवं परिणामोन्मुखी राज्य बिजली मंत्रियों के सम्मेलनों में से एक रहा है। संबंधित क्षेत्रों के मुद्दों पर खुले दिमाग से बहस के लिए एक फोरम के रूप में सम्मेलन के बारे में बात करते हुए श्री गोयल ने जानकारी दी कि सम्मेलन के दौरान कुछ नये मुद्दों पर भी चर्चा की गयी।